pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-‘บิ๊กอู๋’ ลั่น การตรวจสัญชาติแรงงานเมียนมา ต้อง ‘สะดวก เป็นธรรม รวดเร็ว’
วันศุกร์ที่ 1 ธันวาคม 2560
‘บิ๊กอู๋’ ลั่น การตรวจสัญชาติแรงงานเมียนมา ต้อง ‘สะดวก เป็นธรรม รวดเร็ว’
รมว.แรงงาน ลงพื้นที่สมุทรปราการ ตรวจเยี่ยมกระบวนการทํางานของเจ้าหน้าที่ศูนย์ออกเอกสารรับรองบุคคลแรงงานเมียนมา กําชับเจ้าหน้าที่อํานวยความสะดวก เพิ่มประสิทธิภาพการทํางาน เพื่อให้บริการชาวเมียนมาด้วยความสะดวก เป็นธรรม รวดเร็ว
พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน พร้อมด้วยผู้บริหารกระทรวงแรงงานลงพื้นที่ตรวจเยี่ยมการดําเนินงานของศูนย์ออกเอกสารรับรองบุคคลสัญชาติเมียนมาจังหวัดสมุทรปราการ เลขที่ 1467 หมู่ 1 ถ.เทพารักษ์ ต.เทพารักษ์ อ.เมืองสมุทรปราการ จ.สมุทรปราการ วันนี้ (1 ธ.ค. 60) เพื่อกําหนดแนวปฏิบัติการอํานวยความสะดวกนายจ้าง - ลูกจ้าง เพิ่มประสิทธิภาพการทํางาน และเกิดความคล่องตัวแก่ผู้มาใช้บริการให้มีประสิทธิภาพดีขึ้น โดย รัฐมนตรีว่าการกระทรวงแรงงาน กล่าวว่า จากการตรวจสอบเบื้องต้นพบว่ามีขั้นตอนกระบวนการในการดําเนินการใช้เวลารวมกันเกินกว่า 14 ชั่วโมง ขาดการประสานความร่วมมือของหน่วยงานในศูนย์ ต่างหน่วยงาน ต่างทํางาน ทั้งนี้ แรงงานทั้งหมดมีประมาณ 2 ล้านคน ดําเนินการแล้วประมาณ 8 แสนคน ซึ่งรัฐบาลมีแผนดําเนินการให้แล้วเสร็จภายใน 31 มี.ค.61 ดังนั้น จึงมอบหลักการปฏิบัติงาน เพื่อให้บริการแรงงานชาวเมียนมาด้วยความ“สะดวก เป็นธรรม รวดเร็ว” โดยมอบหมายให้ นายเชิดศักดิ์ วิสุทธิกุล จัดหางานจังหวัดสมุทรปราการ เป็นผู้รับผิดชอบศูนย์แห่งนี้ ร่วมบูรณาการการทํางานกับทุกหน่วยงานในศูนย์ออกเอกสารรับรองบุคคลสัญชาติ เมียนมาจังหวัดสมุทรปราการ ในการวางระบบการทํางานทั้งหมด มีการแยกประเภทของบัตรคิวตามอาชีพและ จัดให้มีช่องทางพิเศษ เพื่อลดเวลาและขั้นตอนที่ใช้เวลานาน ให้เจ้าหน้าที่ทํางานให้เต็มเวลา ต้องไม่มีการเรียกรับเงินใต้โต๊ะซึ่งจะมีตํารวจเข้ามาดูแล ต้องมีการจัดสถานที่ให้เกิดการลื่นไหลในทุกขั้นตอน ปรับปรุงภูมิทัศน์และห้องน้ํา ให้สะอาด ดําเนินการภายในระยะเวลา 2 สัปดาห์ และจะเข้าตรวจสอบอีกครั้งเมื่อครบกําหนด ตลอดจนให้ทุกศูนย์ออกเอกสารรับรองบุคคลสัญชาติเมียนมา ปฏิบัติงานตามแนวทางของศูนย์ฯ จังหวัดสมุทรปราการ
ทั้งนี้ จากข้อมูลของสํานักงานจัดหางานจังหวัดสมุทรปราการ ณ วันที่ 29 พ.ย.60 พบว่า ผลการดําเนินงานของศูนย์ออกเอกสารรับรองบุคคลสัญชาติเมียนมาจังหวัดสมุทรปราการ สามารถออกหนังสือรับรองบุคคล หรือ CI ให้แก่แรงงานเมียนมา จํานวน 123,000 คน และสามารถออกหนังสือรับรองที่ใช้แทนใบอนุญาตทํางาน จํานวน 36,912 คน
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ข่าว
สมภพ ศีลบุตร ภาพ
1 ธันวาคม 2560
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ เป็นวิทยากรบรรยาย ในหัวข้อ "สื่อยุคดิจิทัล...จุดจบหรือเริ่มต้นใหม่"
วันอังคารที่ 1 ตุลาคม 2562
รมว.กระทรวงดิจิทัลฯ เป็นวิทยากรบรรยาย ในหัวข้อ "สื่อยุคดิจิทัล...จุดจบหรือเริ่มต้นใหม่"
รมว.กระทรวงดิจิทัลฯ เป็นวิทยากรบรรยาย ในหัวข้อ "สื่อยุคดิจิทัล...จุดจบหรือเริ่มต้นใหม่"
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นวิทยากรบรรยายในเวทีสนทนาแลกเปลี่ยนความเห็น หัวข้อ "สื่อยุคดิจิทัล...จุดจบหรือเริ่มต้นใหม่" ภายใต้การประชุมใหญ่สามัญประจําปี 2562 ของสมาคมนักข่าววิทยุและโทรทัศน์ไทย โดยมี นายเทพชัย หย่อง นายกสมาคมนักข่าววิทยุและโทรทัศน์ไทย /ประธานสมาพันธ์นักหนังสือพิมพ์แห่งอาเซียน เป็นผู้ดําเนินการเวทีสนทนา ณ โรงแรมพาลาสโซ่ กรุงเทพฯ เมื่อวันที่ 28 กันยายน 2562 โดย รมว.กระทรวงดิจิทัลฯ กล่าวว่า ในยุคปัจจุบันมีการพัฒนาเทคโนโลยีไปไกลมาก ทําให้สามารถเข้าถึงข่าวได้ง่ายขึ้น บางครั้งไม่ต้องมีแหล่งข่าวเป็นตัวบุคคล ก็หาข่าวได้จากสื่อออนไลน์ แต่ด้วยความรวดเร็วจึงจําเป็นต้องวิเคราะห์และกรองข้อมูลข่าวให้ดีก่อน ทําให้เห็นได้ว่า “ยุคดิจิทัล” ไม่ใช่จุดจบของสื่อมวลชนแน่นอน แต่อยู่ได้ หากรู้จักปรับตัว การเปลี่ยนแปลงตัวเองในเชิงดิจิทัลเทคโนโลยี โดยการที่จะ Transformation สิ่งแรกที่ต้องทํา คือ ผู้บริหารจะต้องให้ความสําคัญกับการเปลี่ยนแปลงเข้าสู่ยุคดิจิทัล การเปลี่ยนวิธีคิด องค์กรต้องเกิดการยอมรับก่อน แล้วสิ่งที่ตามมา คือ บุคลากรต้องเตรียมตัวให้พร้อมกับการเปลี่ยนแปลงที่เกิดขึ้น
*****************
รัฐบาลไทย-ข่าวทำเนียบรัฐบาล-ผู้ช่วยโฆษกฯ เผยนายกรัฐมนตรีเตรียมลงพื้นที่ 5 - 6 ก.พ. 2561 ไปตรวจราชการ จ.ตราด และ จ.จันทบุรี พร้อมประชุมคณะรัฐมนตรีอย่างเป็นทางการนอกสถานที่ ณ จ.จันทบุรี
วันพุธที่ 31 มกราคม 2561
ผู้ช่วยโฆษกฯ เผยนายกรัฐมนตรีเตรียมลงพื้นที่ 5 - 6 ก.พ. 2561 ไปตรวจราชการ จ.ตราด และ จ.จันทบุรี พร้อมประชุมคณะรัฐมนตรีอย่างเป็นทางการนอกสถานที่ ณ จ.จันทบุรี
ผู้ช่วยโฆษกฯ เผยนายกฯ เตรียมลงพื้นที่ 5 - 6 ก.พ. 2561 ไปตรวจราชการ จ.ตราด และ จ.จันทบุรี และประชุมครม.อย่างเป็นทางการนอกสถานที่ ณ จ.จันทบุรี พร้อมเยี่ยมชมกระบวนการบริหารจัดการผลไม้อย่างครบวงจรเพื่อมุ่งสู่การเป็น “มหานครผลไม้โลก” ณ สหกรณ์การเกษตรมะขาม
วันนี้ (30 ม.ค. 61 ) เวลา 14.25 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธานฯ พันเอกหญิงทักษดา สังขจันทร์ ผู้ช่วยโฆษกประจําสํานักนายกรัฐมนตรี ได้เปิดเผยว่า นายกรัฐมนตรีมีกําหนดการที่จะเดินทางไปตรวจราชการจังหวัดตราด และจังหวัดจันทบุรี รวมทั้งประชุมคณะรัฐมนตรีอย่างเป็นทางการนอกสถานที่ ครั้งที่ 1/2561 ณ จังหวัดจันทบุรี ระหว่างวันจันทร์ที่ 5 – วันอังคารที่ 6 กุมภาพันธ์ 2561 โดยนายกรัฐมนตรี และคณะ จะออกเดินทาง เวลา 07.00 น. จากท่าอากาศยานทหาร 2 กองบิน 6 (บน.6) ดอนเมือง กรุงเทพฯ ไปยังท่าอากาศยานตราด ตําบลท่าโสม อําเภอเขาสมิง จังหวัดตราด เพื่อเดินทางต่อไปยังศูนย์การเรียนรู้พิพิธภัณฑ์บริหารจัดการน้ําและป่าชายเลน ชุมชนบ้านเปร็ดใน ตําบลห้วงน้ําขาว อําเภอเมือง จังหวัดตราดซึ่งเป็น ชุมชนตัวอย่างในเรื่องการบริหารจัดการป่าชายเลน การอนุรักษ์พันธุ์สัตว์น้ําด้วยตนเองของชุมชน การท่องเที่ยวเชิงนิเวศน์อย่างยั่งยืน และชุมชนต้นแบบการบริหารจัดการระบบสัจจะออมทรัพย์ จากนั้นจะเดินทางไปยังศูนย์รักษาความปลอดภัยทางทะเล กองทัพเรือ (เกาะช้าง) เพื่อรับฟังข้อเสนอการพัฒนาเกาะช้าง และเยี่ยมชมจุดท่องเที่ยวและพบปะนักท่องเที่ยว ณ หาดคลองพร้าว
ในช่วงบ่าย นายกรัฐมนตรี จะเดินทางไปยังชุมชนริมน้ําจันทบูร ตําบลวัดใหม่ อําเภอเมือง จังหวัดจันทบุรี เพื่อเยี่ยมชมวิถีชีวิตชุมชนริมน้ําจันทบูรและวิสาหกิจเพื่อสังคม ตลาดเก่าริมน้ําจันทบูร บ้านเรียนรู้ชุมชน บ้านพักประวัติศาสตร์หลวงราชไมตรี และชุมชนท่องเที่ยวเชิงวัฒนธรรม จากนั้น นายกรัฐมนตรี จะเดินทางไปเป็นประธานการประชุมการพัฒนาเศรษฐกิจและสังคมภาคตะวันออก (Working Dinner) ณ ห้องประชุมแกรนด์บอลรูม โรงแรมมณีจันท์ รีสอร์ท
สําหรับวันอังคารที่ 6 กุมภาพันธ์ 2561 นายกรัฐมนตรี จะเป็นประธานการประชุมคณะรัฐมนตรีอย่างเป็นทางการนอกสถานที่ ครั้งที่ 1/2561 ณ ห้องประชุมแก้ววิทยาการ ชั้น 7 อาคารคณะวิทยาการจัดการ มหาวิทยาลัยราชภัฏรําไพพรรณี และในช่วงบ่ายนายกรัฐมนตรี และคณะ จะเดินทางไปยังสหกรณ์การเกษตรมะขาม จํากัด ตําบลมะขาม อําเภอมะขาม จังหวัดจันทบุรี เพื่อเยี่ยมชมกระบวนการบริหารจัดการผลไม้อย่างครบวงจรเพื่อมุ่งสู่การเป็น “มหานครผลไม้โลก” และพบกลุ่มเกษตรกรผู้ประกอบการแปรรูปผลไม้ ก่อนเดินทางกลับกรุงเทพมหานครในเย็นวันเดียวกัน
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดี แถลงผลงานปีงบ’ ๖๐  ผลักดันทรัพย์สินได้กว่า ๑๒๐,๐๐๐ ล้านบาท
วันพฤหัสบดีที่ 12 ตุลาคม 2560
กระทรวงยุติธรรม โดยกรมบังคับคดี แถลงผลงานปีงบ’ ๖๐  ผลักดันทรัพย์สินได้กว่า ๑๒๐,๐๐๐ ล้านบาท
นางสาวรื่นวดี สุวรรณมงคล อธิบดีกรมบังคับคดี พร้อมด้วยผู้บริหารกรมบังคับคดี แถลงข่าวผลการดําเนินงานของกรมบังคับคดี ประจําปีงบประมาณ พ.ศ. ๒๕๖๐
ในวันพฤหัสบดี ๑๒ตุลาคม ๒๕๖๐ เวลา ๑๐.๐๐ น.
ณ ศูนย์บังคับคดีล้มละลายส่วนหน้า อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
นางสาวรื่นวดี สุวรรณมงคล อธิบดีกรมบังคับคดี
พร้อมด้วยผู้บริหารกรมบังคับคดี แถลงข่าวผลการดําเนินงานของกรมบังคับคดี ประจําปีงบประมาณ พ.ศ. ๒๕๖๐
โดยสามารถผลักดันทรัพย์สินได้กว่า ๑๒๙,๐๔๓ล้านบาท จากเป้าหมาย ๑๐๐,๐๐๐ ล้านบาท
ซึ่งสูงสุดในรอบ ๗ปี และสามารถไกล่เกลี่ยข้อพิพาทชั้นบังคับคดีสูงกว่าผลงานปีที่ผ่านมา ร้อยละ ๕๘.๕๘
คิดเป็นทุนทรัพย์ ๖,๓๘๐ ล้านบาท
นอกจากนี้ กรมบังคับคดียังได้รับรางวัลเลิศรัฐ ด้านพัฒนาการบริการระดับดี ภายใต้ผลงาน
“การไกล่เกลี่ยข้อพิพาทชั้นบังคับคดี” จากสํานักงาน ก.พ.ร. ซึ่งเป็นปีที่ ๓ที่กรมบังคับคดีได้รับรางวัล
ด้านพัฒนาการบริการระดับดีอย่างต่อเนื่อง อีกทั้งได้รับโล่และตรารับรองมาตรฐานการให้บริการของศูนย์ราชการสะดวก GECC ประจําปี ๒๕๖๐
และได้ผ่านการตรวจรับรองคุณภาพการบริหารจัดการภาครัฐระดับพื้นฐาน ฉบับที่ ๒ประจําปีงบประมาณ พ.ศ.๒๕๖๐ อีกด้วย
รัฐบาลไทย-ข่าวทำเนียบรัฐบาล-รัฐบาลเสียใจกรณีชายสูงวัยผูกคอตาย หลังเรียกร้องให้ยกเลิก ม.44 คุมวัดพระธรรมกาย เตือนสติผู้เกี่ยวข้องหยุดใช้ศรัทธาผู้บริสุทธิ์เป็นเครื่องมือ
วันเสาร์ที่ 25 กุมภาพันธ์ 2560
รัฐบาลเสียใจกรณีชายสูงวัยผูกคอตาย หลังเรียกร้องให้ยกเลิก ม.44 คุมวัดพระธรรมกาย เตือนสติผู้เกี่ยวข้องหยุดใช้ศรัทธาผู้บริสุทธิ์เป็นเครื่องมือ
รัฐบาลเสียใจกรณีชายสูงวัยผูกคอตาย หลังเรียกร้องให้ยกเลิกมาตรา 44 คุมวัดพระธรรมกาย เตือนสติผู้เกี่ยวข้องหยุดใช้ศรัทธาผู้บริสุทธิ์เป็นเครื่องมือ พร้อมแจงเหตุปรับย้ายผอ.สํานักพุทธ เพื่อประสิทธิภาพงาน
วันนี้ (25 ก.พ.60) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงกรณีที่ชายสูงอายุผูกคอตายหลังเรียกร้องให้ยกเลิกคําสั่งตามมาตรา 44 ควบคุมพื้นที่วัดพระธรรมกายไม่สําเร็จ ว่า พลเอก ประยุทธ์ จันทร์โอชา นายกรัฐมนตรี และรัฐบาล ขอแสดงความเสียใจต่อผู้สูญเสีย โดยกล่าวว่าไม่น่าจะเกิดเหตุการณ์เศร้าสลดเช่นนี้ โดยเจ้าหน้าที่ได้ใช้ความพยายามอย่างที่สุดในการเจรจาและเตรียมการช่วยเหลือ แต่ไม่อาจป้องกันได้เพราะเกิดเหตุสุดวิสัย
“อยากให้สติแก่สังคม โดยเฉพาะผู้ที่สนับสนุนวัดพระธรรมกายทั้งพระสงฆ์และศิษยานุศิษย์ว่า ไม่ควรปล่อยให้มีเรื่องแบบนี้เกิดขึ้น และไม่ควรใช้ศรัทธาความเชื่อมั่นของผู้บริสุทธิ์เป็นเครื่องมือปกป้องผู้กระทําผิดเพียงไม่กี่คน แต่ท้ายที่สุดกลับออกมาปฏิเสธว่าไม่ใช่ลูกศิษย์ของตน รวมทั้งขอเรียกร้องว่า ไม่ควรกล่าวโทษคําสั่งตามมาตรา 44 ว่าเป็นสาเหตุ เพราะที่ผ่านมาผู้กระทําผิดไม่ยอมรับกฎหมาย แต่กลับแสวงหาประโยชน์จากผู้อื่นและใช้กฎหมู่หลบหนีความผิด ส่วนเจ้าหน้าที่บ้านเมืองนั้นจําเป็นต้องทําตามกฎหมาย หากไม่ทําก็จะเข้าข่ายละเลยการปฏิบัติหน้าที่”
พลโท สรรเสริญ กล่าวต่อถึงกรณีที่หัวหน้า คสช.ใช้อํานาจตามมาตรา 44 ออกคําสั่งที่ 12/2560 โดยให้นายพนม ศรศิลป์ พ้นจากตําแหน่ง ผอ.สํานักงานพระพุทธศาสนาแห่งชาติ และให้พ.ต.ท.พงศ์พร พราหมณ์เสน่ห์ ผบ.สํานักคดีภาษีอากร กรมสอบสวนคดีพิเศษ มาดํารงตําแหน่งแทน ว่า“คําสั่งดังกล่าวเป็นไปเพื่อประสิทธิภาพในการบริหารงานของสํานักงานพระพุทธศาสนาแห่งชาติที่ต้องดําเนินงานสนองงานคณะสงฆ์และรัฐ ทํานุบํารุงส่งเสริมและพัฒนากิจการพระพุทธศาสนา โดยเฉพาะการแก้ไขปัญหาเร่งด่วนเพื่อปกป้องคุ้มครองไม่ให้พระศาสนาเกิดความมัวหมอง และประสานประโยชน์กับทุกฝ่ายนําไปสู่การปฏิรูปอย่างยั่งยืน
ส่วนข้อวิจารณ์เรื่องคุณสมบัติของผู้ดํารงตําแหน่งใหม่ว่าไม่เคยมีประสบการณ์ด้านงานศาสนามาก่อนนั้น โดยปกติผู้ดํารงตําแหน่งสูงสุดของหน่วยงานจะสรรหาจากผู้ที่มีวิสัยทัศน์ด้านการบริหารและเคยเป็นผู้นําหน่วย ส่วนรายละเอียดในการปฏิบัติงานนั้นยังมีรองผู้อํานวยการ หัวหน้าหน่วยระดับกลาง และหน่วยงานในระดับจังหวัดที่ร่วมกันขับเคลื่อนให้งานบรรลุผลสําเร็จ”
----------------------
สํานักโฆษก
รัฐบาลไทย-ข่าวทำเนียบรัฐบาล-รัฐบาลปลื้ม ไทยเปิดบริการ 5G เชิงพาณิชย์เป็นประเทศแรกในอาเซียน เพิ่มจุดขายดึงดูดนักลงทุน ย้ำ “หยุดโควิด เศรษฐกิจไทยต้องไม่หยุด”
วันพุธที่ 19 สิงหาคม 2563
รัฐบาลปลื้ม ไทยเปิดบริการ 5G เชิงพาณิชย์เป็นประเทศแรกในอาเซียน เพิ่มจุดขายดึงดูดนักลงทุน ย้ํา “หยุดโควิด เศรษฐกิจไทยต้องไม่หยุด”
รัฐบาลปลื้ม ไทยเปิดบริการ 5G เชิงพาณิชย์เป็นประเทศแรกในอาเซียน เพิ่มจุดขายดึงดูดนักลงทุน ย้ํา “หยุดโควิด เศรษฐกิจไทยต้องไม่หยุด”
นางสาวรัชดา ธนาดิเรก รองโฆษกประจําสํานักนายกรัฐมนตรี เผยไทยเป็นประเทศแรกในภูมิภาคอาเซียนที่มีบริการ 5G เชิงพาณิชย์ เพราะมีความพร้อมทั้งด้านผู้บริโภค ที่ต้องการใช้บริการ 5G ขณะที่ฝั่งผู้ให้บริการ ไทยมีโครงสร้างพื้นฐานดิจิทัล 4G ครอบคลุมทั่วประเทศและพร้อมที่จะพัฒนาเป็น 5G ทั้งนี้ รัฐบาล โดย พลเอกประยุทธ์ จันทร์โอชา นายกรัฐมนตรี ยังเห็นชอบมาตรการส่งเสริมการลงทุน 5G สร้างแรงจูงใจดึงดูดนักลงทุนให้เกิดการลงทุนในการพัฒนาเทคโนโลยีในรูปแบบใหม่ รวมทั้งโครงสร้างพื้นฐานของอุตสาหกรรม 5G โดยการใช้งาน 5G จะเกิดขึ้นในพื้นที่เขตพัฒนาพิเศษภาคตะวันออก (EEC) เพื่อพัฒนาอุตสาหกรรมแห่งอนาคต และดึงดูดการลงทุนจากบริษัทต่างชาติ ขณะที่ 6 กลุ่มจังหวัดที่จะได้ประเดิมการใช้งาน 5G เพื่อนําไปสู่เมืองอัจฉริยะ (Smart City) ได้แก่ กรุงเทพมหานคร และปริมณฑล เชียงใหม่ นครราชสีมา ขอนแก่น สงขลา และภูเก็ต รวมทั้งท่าอากาศยานที่สําคัญที่จะได้สัมผัส 5G ก่อน
รองโฆษกประจําสํานักนายกรัฐมนตรียังได้เปิดเผยแผนปฏิบัติการว่าด้วยการส่งเสริมการใช้ประโยชน์เทคโนโลยี 5G ของประเทศไทยในระยะปี 2566-2570 ตั้งเป้าไว้ ให้มีโครงข่าย 5G ครอบคลุมร้อยละ 98 ของประชากรภายในปีพ.ศ. 2570 และมีความเร็วไม่ต่ํากว่า 100 Mbps ในเขตเทศบาลและ 50 Mbpsในทุกพื้นที่ เพิ่มเศรษฐกิจมีมูลค่าเพิ่มจากการประยุกต์ใช้เทคโนโลยี 5G เป็นสัดส่วนร้อยละ 6.6 ของ GDP และจํานวนผู้ประกอบการ SME ประยุกต์ใช้เทคโนโลยี 5Gไม่ต่ํากว่า 7,000 ราย จํานวนผู้เรียนในระดับการศึกษาขั้นพื้นฐานที่สามารถเข้าถึงบริการดิจิตอลด้านการศึกษาโดยการประยุกต์ใช้ 5G ไม่ต่ํากว่า 700,000 ราย อันดับการพัฒนาศักยภาพทางการแข่งขันของประเทศของ IMD ด้านประสิทธิภาพการประกอบธุรกิจและด้านองค์ความรู้เทคโนโลยีดิจิตอล ต้องดีขึ้นไม่น้อยกว่า 8 อันดับ และผลงานวิจัยนวัตกรรมที่เกี่ยวข้องกับเทคโนโลยี 5G ต้องขยายผลเชิงพานิชย์อย่างเป็นรูปธรรม ไม่ต่ํากว่าร้อยละ 50 ซึ่งมั่นใจได้ว่า ไทยจะไม่ตกขบวน 5G เพราะได้มีการนําร่องเปิดให้บริการ 5G ในหลายพื้นที่เรียบร้อยแล้ว ทําให้ไทยมีโครงข่ายดิจิทัลที่ทันสมัย เช่น กับประเทศชั้นนําด้านเทคโนโลยี เช่น จีน สหรัฐ และเกาหลีใต้
“ท่านนายกฯ ย้ําเสมอว่า วันนี้รัฐบาลพาประเทศมุ่งสู่อนาคต ไทยต้องใช้ประโยชน์จากเทคโนโลยีในการเดินหน้าขับเคลื่อนเศรษฐกิจ สังคม สาธารณสุขและสิ่งแวดล้อม แม้เราจะได้รับผลกระทบจากการแพร่ระบาดโควิด-19 แต่รัฐบาลได้มีการวางรากฐานเพื่อการพัฒนาในระยะยาว ต่อยอดศักยภาพและใช้จุดเด่นด้านทรัพยากร จึงขอให้มั่นใจว่า ประเทศไม่ได้หยุดพัฒนา ทั้งด้านเศรษฐกิจ และยกระดับคุณภาพชีวิตคนไทย” รองโฆษก กล่าว
รัฐบาลไทย-ข่าวทำเนียบรัฐบาล-กระทรวงเกษตรฯ ร่วมจัดกิจกรรมจิตอาสา "ชีวิตวิถีใหม่ใต้ร่มพระบารมี...เราสร้างไปด้วยกัน เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ประจำปี 2563
วันอังคารที่ 28 กรกฎาคม 2563
กระทรวงเกษตรฯ ร่วมจัดกิจกรรมจิตอาสา "ชีวิตวิถีใหม่ใต้ร่มพระบารมี...เราสร้างไปด้วยกัน เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ประจําปี 2563
นายอนันต์ สุวรรณรัตน์ ปลัดกระทรวงเกษตรและสหกรณ์ เปิดเผยว่า เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2563 หน่วยงานภาครัฐและเอกชนได้ร่วมกันจัดกิจกรรมเฉลิมพระเกียรติพระบาทสมเด็จพระเจ้าอยู่หัว เพื่อแสดงความจงรักภักดีและสํานึก
กระทรวงเกษตรฯ ร่วมจัดกิจกรรมจิตอาสา "ชีวิตวิถีใหม่ใต้ร่มพระบารมี...เราสร้างไปด้วยกัน เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ประจําปี 2563 ระหว่างวันที่ 28 - 31 กรกฎาคม 2563 ณ บริเวณสนามหลวง
นายอนันต์ สุวรรณรัตน์ ปลัดกระทรวงเกษตรและสหกรณ์ เปิดเผยว่า เนื่องในโอกาสเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2563 หน่วยงานภาครัฐและเอกชนได้ร่วมกันจัดกิจกรรมเฉลิมพระเกียรติพระบาทสมเด็จพระเจ้าอยู่หัว เพื่อแสดงความจงรักภักดีและสํานึกในพระมหากรุณาธิคุณที่ทรงปฏิบัติพระราชกรณียกิจนานัปการเพื่อประโยชน์สุขของพสกนิกรชาวไทย ตลอดจนเพื่อช่วยเหลือและบรรเทาความเดือดร้อนให้แก่ประชาชน ที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 (โควิด-19) เพื่อให้เกิดความเข้มแข็งที่จะดํารงชีวิตอยู่ได้ในแบบวิถีชีวิตใหม่
กระทรวงเกษตรและสหกรณ์ จึงได้ร่วมจัดกิจกรรมจิตอาสา "ชีวิตวิถีใหม่ใต้ร่มพระบารมี...เราสร้างไปด้วยกัน ในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ประจําปี 2563 ภายใต้แนวคิด "วิถีเกษตรไทย ต้านภัยโควิด" ระหว่างวันที่ 28 - 31 กรกฎาคม 2563 ณ บริเวณสนามหลวง โดยภายในงานจะแบ่งกิจกรรมเป็น 3 ส่วน ประกอบด้วย 1) นิทรรศการเผยแพร่พระเกียรติคุณพระบาทสมเด็จพระเจ้าอยู่หัว ที่ได้ทรงงานช่วยเหลือราษฎรผ่านโครงการต่าง ๆ เพื่อให้ประชาชนได้น้อมนําพระราชดําริไปปรับใช้ในชีวิตประจํา วัน และการพัฒนาต่อยอดให้สามารถพัฒนาคุณภาพชีวิตความเป็นอยู่ให้ดียิ่งขึ้น และเกิดผลการพัฒนา อย่างแท้จริง โดยเน้นการส่งเสริมและพัฒนาอาชีพให้กับกลุ่มคนเมือง เป็นการสร้างโอกาสและทางเลือกในการดําเนินชีวิต เพื่อนําไปปรับใช้ในชีวิตประจําวัน ลดผลกระทบจากสถานการณ์การแพร่ระบาดของเชื้อไวรัสโคโรนา 2019 (โควิด-19) 2) การให้บริการด้านการเกษตร อาทิ การให้คําปรึกษา แนะนํา การช่วยเหลือในการประกอบอาชีพ บริการตรวจวิเคราะห์ดิน การแจกพันธุ์พืช พืชผักสวนครัว ฯลฯ และ 3) กิจกรรมฝึกอาชีพ ซึ่งจะจัดตารางการฝึกอาชีพด้านการเกษตร งานศิลปะ งานหัตถกรรม และการแปรรูปสินค้าเกษตร เพื่อเพิ่มโอกาสในการสร้างรายได้และลดรายจ่ายให้แก่ผู้ที่สนใจโดยไม่เสียค่าใช้จ่ายตลอด 4 วัน
ในโอกาสนี้ ขอเชิญชวนประชาชนที่สนใจ สามารถเข้าร่วมกิจกรรมจิตอาสา "ชีวิตวิถีใหม่ใต้ร่มพระบารมี...เราสร้างไปด้วยกัน ในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ประจําปี 2563 ตั้งแต่เวลา 10.00 - 18.00 น. ณ บริเวณสนามหลวง
รัฐบาลไทย-ข่าวทำเนียบรัฐบาล-นายกรัฐมนตรีและ รมว.กห. มอบสิ่งของพระราชทานฯ แก่ประชาชน ที่ได้รับผลกระทบน้ำท่วม อ. วังทอง จ. พิษณุโลก
วันพุธที่ 4 กันยายน 2562
นายกรัฐมนตรีและ รมว.กห. มอบสิ่งของพระราชทานฯ แก่ประชาชน ที่ได้รับผลกระทบน้ําท่วม อ. วังทอง จ. พิษณุโลก
นายกรัฐมนตรีและ รมว.กห. มอบสิ่งของพระราชทานฯ แก่ประชาชนที่ได้รับผลกระทบน้ําท่วม อ. วังทอง จ. พิษณุโลก
วันนี้ (4 ก.ย.62) เวลา 15.30 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และคณะ เดินทางมาให้กําลังใจผู้ประสบอุทกภัยและมอบสิ่งของพระราชทานฯ แก่ประชาชนที่ประสบอุทกภัย จํานวน 2,000 ชุด ณ วัดดงพลวงศรีวนาราม บ้านดงพลวง หมู่ 7 ตําบลวังพิกุล อําเภอวังทอง จังหวัดพิษณุโลก
นายกรัฐมนตรีกล่าวดีใจที่ได้มาเยี่ยมประชาชนจังวัดพิษณุโลกด้วยตนเอง และได้ประชุมหารือร่วมกับผู้ว่าราชการจังหวัดภาคเหนือ 17 จังหวัด เพื่อพิจารณาใช้งบประมาณในการสร้างความเข้มแข็งให้พื้นที่ รวมทั้งการบริหารจัดการน้ําทั้งระบบอย่างมีประสิทธิภาพ โดยเฉพาะการหาแนวทางในการเก็บน้ําไว้ใช้ประโยชน์ด้วยวิธีจูงน้ํามาเก็บไว้เพื่อใช้ในฤดูแล้ง นําพื้นที่ที่น้ําท่วมอยู่แล้วมาสร้างอาชีพให้กับประชาชน ทั้งนําปลาเลี้ยงและสัตว์น้ํามาปล่อยเพื่อเป็นอาหารสําหรับประชาชน และสร้างอาชีพประมงในชุมชน เพิ่มรายได้รวมทั้งจัดหาโค กระบือพันธุ์ดี เพื่อส่งเสริมให้ประชาชนเลี้ยง รวมทั้งบัตรสวัสดิการก็จะดูแลให้
ทั้งนี้ การแก้ปัญหาน้ําอย่างยั่งยืนต้องทําทั้งระบบ ระยะสั้น กลาง และยาว ทุกคนต้องร่วมมือกัน รวมถึงการใช้ประโยชน์จากโทรศัพท์และเทคโนโลยี เพื่อติดตามข้อมูลข่าวสารให้ทันกับสถานการณ์ ใช้เทคโลโลยีเพื่อการเพาะปลูกพืชด้วย ซึ่งรัฐบาลก็เร่งแก้ปัญหาการเกษตร ทั้งเรื่องที่ดิน สนับสนุนเมล็ดพันธุ์พืช ลดต้นทุนการผลิต เช่น การทําปุ๋ยให้ตรงกับพืชแต่ละพื้นที่
นายกรัฐมนตรียังเตือนให้พร้อมรับพายุลูกใหม่ที่กําลังจะมาถึง ยกระดับการแจ้งเตือนการอพยพประชาชนไปอยู่ในที่ปลอดภัย และฝากให้ประชาชนทั้งประเทศรักกัน ขอให้น้อมสํานึกในพระมหากรุณาธิคุณของในหลวงรัชกาลที่ 9 และในหลวงรัชกาลที่ 10 ซึ่งทรงรับสั่งห่วงใยประชาขนและให้รัฐบาลดูแลประชาชนให้ดีที่สุด ซึ่งรัฐบาลยืนยันดูแลคนไทยทั้งประเทศ นายกรัฐมนตรียังฝากข้าราชการให้ถือว่าประชาชนเป็นครอบครัว มีเรื่องร้องทุกข์ใดก็ไปแจ้งที่ศูนย์ดํารงธรรม และฝากประชาชนให้ใช้จ่ายอย่างประหยัดด้วย เมื่อเสร็จสิ้นภารกิจ นายกรัฐมนตรีและคณะจะเดินทางโดยเฮลิคอปเตอร์ ไปตรวจเยี่ยมพื้นที่ประสบอุทกภัย ณ ประตูระบายน้ําบ้านหาดสะพานจันทร์ อําเภอสวรรคโลก จังหวัดสุโขทัย ต่อไป
----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ประเทศสหรัฐอเมริกาเผยแพร่รายงานการค้ามนุษย์ (TIP Report)ประจำปี 2560 ประเทศไทยมุ่งมั่นเดินหน้าต่อต้านการค้ามนุษย์อย่างต่อเนื่อง
วันพุธที่ 28 มิถุนายน 2560
ประเทศสหรัฐอเมริกาเผยแพร่รายงานการค้ามนุษย์ (TIP Report)ประจําปี 2560 ประเทศไทยมุ่งมั่นเดินหน้าต่อต้านการค้ามนุษย์อย่างต่อเนื่อง
ประเทศสหรัฐอเมริกาเผยแพร่รายงานการค้ามนุษย์ (TIP Report)ประจําปี 2560 ประเทศไทยมุ่งมั่นเดินหน้าต่อต้านการค้ามนุษย์อย่างต่อเนื่อง
วันนี้ (28 มิ.ย. 60) เวลา 09.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่า พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) กล่าวว่า สหรัฐอเมริกาได้เผยแพร่รายงานการค้ามนุษย์ TIP Report ประจําปี 2560 เมื่อคืนที่ 27 มิถุนายน 2560 รายงานดังกล่าวมีการจัดระดับสถานการณ์การค้ามนุษย์ของประเทศต่างๆ กว่า 180 ประเทศ โดยยังคงจัดระดับประเทศไทยอยู่ใน tier 2 watch list หรือระดับ 2 ที่ต้องจับตามอง เช่นเดียวกับปีที่ผ่านมา
พลตํารวจเอก อดุลย์ กล่าวว่า รัฐบาลได้กําหนดนโยบายให้การป้องกันและปราบปรามการค้ามนุษย์เป็นวาระแห่งชาติ เนื่องจากการค้ามนุษย์เป็นอาชญากรรมข้ามชาติที่ละเมิดสิทธิมนุษยชนร้ายแรง ในปีที่ผ่านมารัฐบาลได้มีความพยายามดําเนินการเพื่อขจัดปัญหาการค้ามนุษย์ โดยบูรณาการการทํางานร่วมกับทุกภาคส่วน ภายใต้แนวคิด "ประชารัฐ ร่วมใจ ต้านภัยการค้ามนุษย์”
พลตํารวจเอก อดุลย์ กล่าวต่อไปว่า จากการขับเคลื่อนแก้ไขปัญหาการค้ามนุษย์อย่างเต็มที่ ในปี 2559 มีการดําเนินคดีการค้ามนุษย์ 333 คดี ดําเนินคดีกับเจ้าหน้าที่รัฐ 54 ราย และยึดทรัพย์ผู้กระทําผิดได้จํานวนมากที่สุด 784 ล้านบาท ในด้านการคุ้มครองมีการพัฒนาระบบการคุ้มครองช่วยเหลือให้ได้มาตรฐานสากล ซึ่งกระทรวงการพัฒนาสังคมและความมั่นคงของมนุษย์ (พม.) ได้ช่วยเหลือผู้เสียหายทั้งคนไทย และคนต่างชาติ รวมจํานวนทั้งสิ้น 561 คน โดยมีผู้เสียหายทํางานทั้งในและนอกสถานคุ้มครอง จํานวน 196 คน (จากเดิมปี 2558 จํานวน 47 คน) ซึ่งผู้เสียหายได้รับสิทธิการพํานักอยู่ชั่วคราวและทํางานในประเทศไทย 2 ปี หลังสิ้นสุดคดี ด้านการป้องกันมีการจัดระเบียบแรงงานต่างด้าว จัดระเบียบเรือประมง สถานบริการ และจัดระเบียบขอทาน เพื่อป้องกันกลุ่มเสี่ยงไม่ให้เข้าสู่กระบวนการค้ามนุษย์
"ทั้งนี้ ไม่ว่าประเทศไทยจะถูกจัดอยู่ในระดับใด รัฐบาลโดยกระทรวง พม. และหน่วยงานที่เกี่ยวข้องจะยังคงมุ่งมั่นดําเนินงานและให้การคุ้มครองผู้เสียหายจากการค้ามนุษย์ โดยคํานึงถึงหลักสิทธิมนุษยชน มนุษยธรรม และให้คุณค่า ศักดิ์ศรีของความเป็นมนุษย์ และบูรณาการร่วมกับภาคีเครือข่ายทุกภาคส่วน ดําเนินงานด้านการป้องกัน ปราบปราม และแก้ไขปัญหาการค้ามนุษย์ ให้มีประสิทธิภาพมากยิ่งขึ้นต่อไป” พลตํารวจเอก อดุลย์ กล่าวในตอนท้าย
รัฐบาลไทย-ข่าวทำเนียบรัฐบาล-​นายกรัฐมนตรีมอบนโยบายผู้ว่าฯ 76 จังหวัด แนะปรับการทำงานร่วมกับนายกรัฐมนตรี                  ตามนโยบายไทยสร้างชาติ
วันศุกร์ที่ 24 กรกฎาคม 2563
​นายกรัฐมนตรีมอบนโยบายผู้ว่าฯ 76 จังหวัด แนะปรับการทํางานร่วมกับนายกรัฐมนตรี                  ตามนโยบายไทยสร้างชาติ
​นายกรัฐมนตรีมอบนโยบายผู้ว่าฯ 76 จังหวัด แนะปรับการทํางานร่วมกับนายกรัฐมนตรี                  ตามนโยบายไทยสร้างชาติ
วันนี้ (24 ก.ค.63) เวลา 11.30 น. ณ ที่ทําการอุทยานแห่งชาติน้ําตกบัวตอง-น้ําพุเจ็ดสี ตําบลแม่หอพระ อําเภอแม่แตง จังหวัดเชียงใหม่ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานประชุมมอบนโยบายการปฏิบัติงานให้แก่ผู้ว่าราชการจังหวัด 76 จังหวัด โดยมีปลัดกระทรวงมหาดไทย อธิบดีทุกกรมในสังกัดกระทรวงมหาดไทย และหัวหน้าส่วนราชการสังกัดกระทรวงมหาดไทย เข้าร่วมรับฟังการมอบนโยบาย สรุปสาระสําคัญตอนหนึ่งว่า
นายกรัฐมนตรีย้ําวาระของโลกหลังโควิดหรือโลกระหว่างมีโควิดว่า เป็นโลกยุค New Normal คือการมีชีวิตใหม่ในปัจจุบัน เพราะโรคระบาดเกิดขึ้นได้ตลอดเวลาและมีห้วงระยะเวลา ที่ผ่านมาก็มีหลายโรคเกิดขึ้นซึ่งทุกคนก็สามารถฟันฝ่าอุปสรรคกันมาได้ เช่น โรคเมอร์ส ซาร์ส เป็นต้น สิ่งแรกคือผู้ว่าฯ ทุกคนต้องปรับการทํางานร่วมกับนายกรัฐมนตรีตามนโยบายไทยสร้างชาติ รวมถึงภาคราชการ ภาคธุรกิจเอกชน และประชาชนทุกฝ่าย เพราะชาติเป็นหน้าที่ของทุกคน จึงฝากขอให้ผู้ว่าฯ ไปทําความเข้าใจกับประชาชนถึงแนวทางอยู่ร่วมกันระหว่างคนรุ่นเก่ากับคนรุ่นใหม่ โดยต้องหาวิธีการสร้างอนาคตร่วมกันให้ได้
---------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงทรัพยากรธรรมชาติและสิ่งแวดล้อมของไทย หารือ รัฐมนตรีว่าการกระทรวงสิ่งแวดล้อมของญี่ปุ่น
วันพุธที่ 2 ตุลาคม 2562
รัฐมนตรีว่าการกระทรวงทรัพยากรธรรมชาติและสิ่งแวดล้อมของไทย หารือ รัฐมนตรีว่าการกระทรวงสิ่งแวดล้อมของญี่ปุ่น
รัฐมนตรีว่าการกระทรวงทรัพยากรธรรมชาติและสิ่งแวดล้อมของไทย หารือ รัฐมนตรีว่าการกระทรวงสิ่งแวดล้อมของญี่ปุ่น เมื่อวันจันทร์ที่ ๒๓ กันยายน ๒๕๖๒ ณ สหรัฐอเมริกา
รัฐมนตรีว่าการกระทรวงทรัพยากรธรรมชาติและสิ่งแวดล้อมของไทย หารือ รัฐมนตรีว่าการกระทรวงสิ่งแวดล้อมของญี่ปุ่น เมื่อวันจันทร์ที่ ๒๓ กันยายน ๒๕๖๒ ณ สหรัฐอเมริกา
เมื่อวันที่ ๒๓ กันยายน ๒๕๖๒ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้พบหารือกับ H.E. Mr. Koizumi Shinjiro รัฐมนตรีว่าการกระทรวงสิ่งแวดล้อมของญี่ปุ่น ในโอกาสร่วมเดินทางในคณะทางการเข้าร่วมการประชุมสมัชชาสหประชาชาติสมัยสามัญ ครั้งที่ ๗๔ (UNGA 74) และการประชุม United Nations Climate Action Summit 2019 และการประชุมอื่นในช่วงเวลาเดียวกัน อาทิ การประชุมสมัชชาระดับสูง ครั้งที่ ๑๑ (11th High Level Assembly of the Climate and Clean Air Coalition) ณ สหรัฐอเมริกา โดยรัฐมนตรีว่าการกระทรวงทรัพยากรธรรมชาติและสิ่งแวดล้อมและรัฐมนตรีว่าการกระทรวงสิ่งแวดล้อมของญี่ปุ่นต่างแสดงความยินดีต่อกันเนื่องในโอกาสเข้ารับตําแหน่งใหม่ โดยทั้งสองฝ่ายมีความมุ่งมั่นร่วมกันในการสร้างสังคมและสิ่งแวดล้อมที่ดีแก่ประชาชนและคนรุ่นต่อไป ทั้งในระดับประเทศ ระดับภูมิภาค และระดับโลก นอกจากนี้ รัฐมนตรีว่าการกระทรวงทรัพยากรธรรมชาติและสิ่งแวดล้อมได้แลกเปลี่ยนประสบการณ์และแนวคิดในการบริหารจัดการขยะและขยะพลาสติก โดยใช้แนวทาง 3R: Reduce Reuse Recycle (ใช้น้อย ใช้ซ้ํา และใช้ใหม่) มาใช้กับการบริหารจัดการขยะของประเทศไทย พร้อมทั้งได้แจ้งนโยบายรณรงค์ลดการใช้ถุงพลาสติก โดยตั้งแต่ในวันที่ ๑ มกราคม ๒๕๖๓ เป็นต้นไป ศูนย์การค้า ห้างสรรพสินค้า ซุปเปอร์มาร์เก็ต และร้านสะดวกซื้อ ๔๓ ราย จะนําร่องงดให้ถุงพลาสติกสําหรับลูกค้า ทั้งนี้ ทั้งสองฝ่ายได้มีความยินดีที่ไทยกับญี่ปุ่นมีการดําเนินความร่วมด้านทรัพยากรธรรมชาติและสิ่งแวดล้อมร่วมกันอย่างแน่นแฟ้นในหลากหลายมิติ และหวังว่าจะได้มีโอกาสพบปะหารือการดําเนินความร่วมมือร่วมกันในการประชุมรัฐภาคีกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ สมัยที่ ๒๕ (COP25) ณ กรุงซันติอาโก สาธารณรัฐชิลี ต่อไป
รัฐบาลไทย-ข่าวทำเนียบรัฐบาล-ไวรัสโคโรนา หรือโควิด-19 คืออะไร ??
วันอังคารที่ 24 มีนาคม 2563
ไวรัสโคโรนา หรือโควิด-19 คืออะไร ??
ไวรัสฯ โควิดคืออะไร?
Q: ไวรัสโคโรนา หรือโควิด-19 คืออะไร ??
A: ไวรัสโคโรนา (Coronavirus) เป็นไวรัสที่ถูกพบครั้งแรกในปี 1960 แต่ยังไม่ทราบแหล่งที่มาอย่างชัดเจนว่ามาจากที่ใด แต่เป็นไวรัสที่สามารถติดเชื้อได้ทั้งในมนุษย์และสัตว์ ปัจจุบันมีการค้นพบไวรัสสายพันธุ์นี้แล้วทั้งหมด 6 สายพันธุ์ ส่วนสายพันธุ์ที่กําลังแพร่ระบาด คือ สายพันธุ์ที่ 7 จึงถูกเรียกว่าเป็น “ไวรัสโคโรนาสายพันธุ์ใหม่”